text: Vindmøller skaber nye jobs
  06 april 2012 kl. 12.52
  7500 nye arbejdspladser er på vej til Esbjerg.
  Det er havvindmølle-parken Horns Rev 3, der ifølge et notat fra Finansministeriet giver 7500 ekstra arbejds-pladser frem til år 2018.
  Parken skal opføres blot 40 kilometer fra Esbjerg, som dermed bliver nærmeste havn til vindmøllerne.
  Ifølge finansminister Bjarne Corydon er det den helt store chance for at lægge sig foran og skabe dynamik i Esbjerg. Det oplyser JyskeVestkysten.
  